Kšinná

Kšinná je obec na Slovensku v okrese Bánovce nad Bebravou v Kšinianskej kotline.

 Kultúra a zaujímavosti  
 Pamiatky 
 Rímskokatolícky kostol sv. Kozmu a Damiána, jednoloďová neskororománska stavba s polkruhovou apsidou a vežou tvoriacou súčasť jej hmoty, z obdobia rokov 1230-1250. Kostol vznikol na mieste staršieho zaninutého hradiska nad obcou. Postaviť ho mohli benediktínski mnísi z opátstva v Ludaniciach ako misijný kostol. Na začiatku 14. storočia bola doplnená gotická sakristia. V tomto období boli v interiéri realizované fresky, ktoré sa dochovali v apside. Od reformácie až do odobratia v roku 1673 bol kostol evanjelický. V roku 1949 kostol vyhorel po zásahu bleskom. Obnova dnes už nevyužívaného kostola prebieha postupne od 90. rokov. Kostol je takmer intaktne dochovaná stredoveká stavba, na južnej stene lode, apside a sakristii sa dochovali pôvodné štrbinové okná. V interiéri sa nachádza torzo murovanej kazateľnice. Gotická krstiteľnica zo 14. storočia pochádzajúca z toto kostola sa dnes nachádza vo farskom kostole v Uhrovci. Fasády kostola sú hladké bielené, členené štrbinovými oknami. Na južnej stene lode je umiestnená freska sv. Krištofa s Ježišom na pleci. Strešná veža je ukončená ihlancovou helmicou. 

 Evanjelický kostol, jednoloďová klasicistická stavba s polygonálnym ukončením presbytéria a predstavanou vežou, z roku 1814. Začiatkom 18. storočia si evanjelici po odobraní starého kostola postavili svoj vlastný drevený kostol. V novom evanjelickom chráme slúžil služby Božie striedavo farár zo Zay-Uhrovca. V roku 1752 bol evanjelický kostol do základov zničený.Korabinsky, Johann Matthias: Geographisch-Historisches und Produkten Lexikon von Ungarn. Weber und Korabinskyschen Verlag, Bratislava, 1786, s. 342-343.
Dostupné online V súčasnom kostole sa nachádza murovaná empora, loď je plochostropá. Nachádza sa tu klasicistický oltár s obrazom Zmŕtvychvstanie z 18. storočia. Fasády kostola sú členené pilastrami a polkruhovo ukončenými oknami. Modernistická veža vyrastá zo štítového priečelia s prelamovaným štítom. 

 Zaujímavosti 
Obec je známa folklórom - folklórny súbor Bukovina

 Osobnosti obce 
 Rodáci 
 Fedor Bartko (* 1944), filmový a televízny režisér a scenárista

 Pôsobili tu 
 Ondrej Bartko (* 1915 - † 2008), evanjelický farár, zaslúžil sa o záchranu viacerých občanov i obce pred vypálením. Za tieto zásluhy mu bol po druhej svetovej vojne priznaný Československý vojnový kríž 1939.

 Referencie 

 Iné projekty 

 Externé odkazy 

 Apsida.sk- profil románskeho kostola


Kategória:Obce okresu Bánovce nad Bebravou